'ஒரு மெக்சிகன் அப்ரதா', 'சகாவு' படங்களைத் தொடர்ந்து கம்யூனிச கொள்கையை மையப்படுத்தி வந்திருக்கிறது 'காம்ரேட் இன் அமெரிக்கா'. முன்பு துல்கரே 'நீலாகாசம் பச்சக்கடல் ச்சுவந்ந பூமி' என்ற சேகுவேராவின் பயணத்தைத் தழுவி எடுக்கப்பட்ட படத்தில் நடித்திருந்தார். அதுபோலவே இதுவும் ஒரு பயணம்தான். நிறையவே ஆபத்தான பயணம். அதில் நிறைய சுவாரஸ்யம் சேர்த்தே கொடுத்திருக்கிறார் இயக்குநர் அமல் நீரத். சேகுவேரா, மார்க்ஸ், லெனின் மூவரிடமும் துல்கர் தன் காதல் கதையைச் சொல்வது, அமெரிக்கா செல்ல மெக்ஸிகோ வழியாக ஆபத்தான பயணம், துல்கரின் தந்தை காங்கிரஸ், துல்கர் கம்யூனிஸ்ட் என கதை அமைத்த விதத்தில் கவனிக்க வைக்கிறார் படத்தின் கதாசிரியர் சிபின் ஃப்ரான்சிஸ்.